Az olimpiai játékok rövid története

Gyorsabban, magasabbra, erősebben!

Az első olimpiai játékok

Az ókori görögországban több mint ezer éven át rendeztek Zeusz főisten tiszteletére atlétikai játékokat. Ezeket négyévenként egy kisvárosban, Olümpiában tartották. Az esemény olyan fontos volt a görögöknek, hogy az első olümpiai játékoktól kezdték saját időszámításukat, Krisztus születése előtt 776-ban. Összesen 292 játékot tartottak. Versenyek minden mennyiségben

Az első olimpia még csak egyetlen versenyszámból, a 192,28 méteres stadionfutásból állt, de később mindig újabb versenyszámmal bővült. A legösszetettebb versenyszám a pentatlon volt: futásból, távolugrásból, diszkoszvetésből, gerelyhajításból és birkózásból állt. Természetesen volt ökölvívás, lovaglás és kocsiverseny is. A felnőttek mellett a gyermekeknek is rendeztek versenyeket: volt például futóverseny, pentatlon és ökölvívás. Mindezek mellett voltak különleges erőpróbák is, amelyeket ma már nem neveznénk sportnak: nagyon érdekes lehetett például a trombitások olimpiai versenye. A győztes mindent visz Az olimpiai bajnokokat nagy becsben tartották.Szobrokat állítottak nekik, nem kellett adót fizetniük és ingyenjegyet kaptak a színházi előadásokra. A háborúban az első sorban harcolhattak a király mellett, és ha fogságba estek, azonnal szabadon bocsátották őket. A második helyezettnek és a többi legyőzötteknek nem járt semmi. Az újkori olimpiai játékok

A modern olimpiai játékok születésnapja 1894. június huszonharmadika. Ezen a napon alakult meg a Nemzetközi Olimpiai Bizottság (NOB). Az első modern kori olimpiai játékokat Franciaországban rendezték, 1896-ban.

Pierre de Coubertin, francia báró volt az, aki újjáélesztette az ókori olimpiát. Egész életében aktívan részt vett az olimpiák szervezésében. De Coubertin 1937-ben halt meg. A NOB székhelyén, a svájci Lausanne-ban temették el, de szíve a görögországi Olümpiában nyugszik.

Az olimpiai jelkép különböző szimbólumok összessége, amelyeket a Nemzetközi Olimpiai Bizottság az olimpiai játékok népszerűsítéséhez alkalmaz. Kizárólag a MOB engedélyével, a Nemzetközi Olimpiai Bizottság előírásaival összhangban lehet használni az alábbiakat:

"olimpia" és "olimpiai" elnevezés,

olimpiai zászló

olimpiai jelvény

olimpiai jelmondat ("Citius - Altius - Fortius"),

olimpiai embléma (az olimpiai karikákkal társított és egy további jellegzetes elemmel kiegészített mű),

olimpiai himnusz (Spiros Samara zenei alkotása),

olimpiai láng (az a láng, amelyet Olympia városában gyújtanak meg a NOB felhatalmazásával),

olimpiai fáklya (a NOB által jóváhagyott hordozható fáklya, vagy annak élethű másolata, amelynek célja az olimpiai láng meggyújtása).

Forrás: [www.sulinet.hu/tart/ncikk/ai/0/3095/olimpia.html](file:///C:\Users\Kati\AppData\Roaming\Microsoft\Word\www.sulinet.hu\tart\ncikk\ai\0\3095\olimpia.html)

<https://hu.wikipedia.org/wiki/Olimpiai_jelk%C3%A9p>