
**Kedves Versenyző!**

Először olvasd végig figyelmesen a gyakorlati feladat leírását! A rajz elkészítésére 60 perc áll rendelkezésedre. Ne feledkezz meg a folyamatos mentésről munka közben!

**XXXII. nyári olimpiai és paraolimpiai játékokat** Tokióban rendezik.  
A feladatod ebben a fordulóban is ehhez a témához kapcsolódik.

* Nyiss egy új rajzlapot! **Mentsd** el a munkádat **Vezetéknév\_Keresztnév\_Skerület.png (pl. Verseny\_Vera\_03.png)** formátumban a **magadott mappába** !
* A rajzlap méretei: **szélessége: 25 cm, magassága: 17 cm** legyen!
* A rajzlapodnak legyen **fekvő** tájolása, zárd **vízszintesen és függőlegesen középre**!
* A bal felső sarokba az olimpia (***Miraitowa***), a jobb felső sarokba a paraolimpia (***Someity***) kabalafiguráját szúrd be. (A képeket **olimpia.png** és **paraolimpia.png** néven találod.) Kicsinyítsd őket méretarányosan 75%-ra.
* A lap közepén egy kerekített sarkú téglalapban az olimpiai öt karika alatt a TOKYO 2020 felirat legyen olvasható. A TOKYO szó színe az olimpiai kabala kék színe, a 2020 felirat a paraolimpiai kabala ciklámen színe legyen. A két új színt add az egyéni színekhez.
* Az olimpiai versenyszámok egyike az íjászat. A kép bal oldalán helyezz el 5 egyforma céltáblát. A kör alakú céltábla közepe sárga színű. Kifelé haladva piros, kék, fekete fehér azonos vastagságú körgyűrűk jelzik a találatok értékét.
* Minden céltábla előtt álljon egy-egy íjász, akik csak ruhájuk színében különbözik egymástól. Kinyújtott balkezükben tartják az íjat és könyökben behajlított jobb kezükben a nyílvesszőt.
* A paraolimpia egyik versenyszáma a kerekes székes asztalitenisz. A kép jobboldalára egy pingpongasztalt rajzolj, rajta két szembefordított ütővel és közöttük egy labdával. Az asztallap színkódja (65;70;200), az ütőké (255;0;0).
* **Egészítsd ki a rajzod esztétikusan általad kitalált elemekkel!** A rajz készítése során használd ki a Paint lehetőségeit:

**Alkalmazz…**

* másolást,
* átméretezést,
* tükrözést,
* elforgatást,
* a különböző ecseteket,
* feliratozást,
* különböző színeket, azok árnyalatait,
* használhatod a rácsot, a nagyítást!
* **Ellenőrizd a mentést!**

Sikeres versenyzést kíván a versenybizottság!